     ร้านนี้ไม่มานานหลายปีมาก เพิ่งได้มาอีกครั้งก็คราวนี้ อยู่ไม่ใกล้ไม่ไกลคือริมถนนสายเอเซียฝั่งขาเข้ากรุงเทพ ตรงเกือกม้าสุดท้ายนั่นเองค่ะ มีป้ายร้านเด่นชัดอยู่ริมถนน พอเข้าร้านไปไม่คิดว่าจะเจอร้านรูปแบบใหม่แบบนี้ จัดร้านใหม่ได้สวยงามมาก ดูคลาสสิคขึ้นกว่าเดิมได้ข่าวว่าเจ้าของร้านปรับปรุงร้านใหม่ เพื่อรองรับงานแต่งงานของลูกสาวสุดที่รัก "ว๊าว ว๊าว ว๊าว" 
     มาครั้งนี้โทรสั่งอาหารไว้แล้ว ไปถึงคิดว่าจะได้ทานเลย เพราะมีอยู่แค่ 2 โต๊ะในร้าน แต่กลับเป็นว่า แม่ครัวสับสน เพราะอีกโต๊ะนึงเค้าก็จองไว้เหมือนกัน อาหารสั่งคลล้ายกัน เค้าเลยเสริฟให้อีกโต๊ะก่อน เราถึงกับรอเงิบ อาหารออกช้า มาไม่พร้อมกัน สั่งเมนูละ 2 ชุด ได้มาทีละจาน การให้บริการของพนังานภายในร้านก็แลดู งงๆ พูดไม่ค่อยเข้าใจกัน กว่าจะถามไถ่กันรู้เรื่อง แต่ก็ผ่านไปได้ด้วยดี 
     มาถึงเรื่องของอาหาร มาช้ายังดีกว่าไม่มา งานนี้หิวโซกันทั้งโต๊ะ อะไรมาก่อน หมดก่อนเป็นจานๆไป เริ่มกันเลยดีกว่า
     ถ้วยแรก แกงคั่วหอยขม รสชาติอร่อยเลยทีเดียวค่ะ น้ำกะทิเข้มข้น หอมเครื่องแกง ไม่เผ็ดมากนะถ้วยนี้ทานกับข้าวสวยร้อนๆ อร่อยพอดีเลย
     จานถัดมาเป็นส้มตำไทย ครบรสเลยทีเดียว เปรี้ยว หวาน นำ เค็มเล็กๆ โรยด้วยถั่วลิสงครั่วกัยกุ้งแห้งตัวโต ชอบจังเลยส้มตำน้ำใสๆแบบนี้ ในจานมาคู่กับผักสดเอาไว้แกล้ม
     ต่อมาด้วยกุ้งแช่น้ำปลา จานนี้เปรี้ยวแซบมากๆค่ะ กุ้งเองก็มีการผ่าหลัง และทำความสะอาดอย่างดี ไม่คาว ไม่เหม็นเลยค่ะ
     จานต่อมาที่รอนาน แสนนานก็คือ ไก่ภูเขาไฟ เมนูนี้ตอนแรกก็คือ งงๆ ว่าเพราะอะไรถึงเรียกไก่ภูเขาไฟ เขาจะใช้ไก่ 1 ตัว มาเลาะหนังและส่วนปีกไปย่างให้กรอบ มาจิ้มกับน้ำจิ้มซีอิ๊วดำหวานๆ ส่วนเนื้อไก่ที่เหลือทางร้านจะถามเราค่ะว่าจะให้ไปทำเมนูอะไรต่อดี
    เลยได้มาเป็นจานสุดท้ายคือ ไก่คั่วเค็ม อันนี้เรียกไม่ถูกต้องขออภัย ลักษณะคล้ายๆ เราเอาไก่ย่างที่เกลือไปทำการถนอมอาหารโดยการคั่วเค็มเลยค่ะ เค็มกำลังดีนะ
     ถ้าไม่ติดเรื่องความล่าช้าในการบริการ และสับสนในการสั่งอาหาร ร้านนี้ถือว่าเป็นอีก 1 ร้านที่น่ามาลิ้มลองความอร่อย
     